
****

ประกาศเทศบาลตำบลป่าซาง

เรื่อง โครงการจ้างเหมาก่อสร้างศูนย์พัฒนาเด็กเล็ก (สถ.ศพด.3) เทศบาลตำบลป่าซาง

-----------------------------

ด้วย เทศบาลตำบลป่าซาง อำเภอแม่จัน จังหวัดเชียงราย มีความประสงค์จะจัดจ้างเหมาก่อสร้างศูนย์พัฒนาเด็กเล็ก (สถ.ศพด.3) เทศบาลตำบลป่าซาง (ตามแบบแปลน สถ.ศพด.3) ราคากลาง 2,274,000 บาท (สองล้านสองแสนเจ็ดหมื่นสี่พันบาทถ้วน) ด้วยวิธีการทางอิเล็คทรอนิกส์

ผู้มีสิทธิเสนอราคาจะต้องมีคุณสมบัติดังต่อไปนี้

1ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

2. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3.ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

4. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอม  
ขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น

5.เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลป่าซาง

6.ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประกวดราคาจ้างด้วยวิธีการทางอิเล็กทรอนิกส์ในวงเงินไม่น้อยกว่า 1,137,000 บาท และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลเชื่อถือ

7.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

8.บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐ ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

9.คู่สัญญาต้องรับจ่ายเงินผ่านบัญชีเงินฝากธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

กำหนดยื่นซองเอกสารประกวดราคาจ้างด้วยระบบอิเล็กทรอนิกส์ ในวันที่ 10 พฤศจิกายน 2557

ตั้งแต่เวลา 08.30 น. - 16.30 น. ณ.ศูนย์รวมข้อมูลข่าวสารการจัดซื้อจัดจ้างระดับอำเภอ ที่ว่าการอำเภอ

แม่จัน อำเภอแม่จัน จังหวัดเชียงราย

ประกาศรายชื่อผู้มิสิทธิ์ได้รับการคัดเลือกให้เข้าเสนอราคา ในวันที่ 14 พฤศจิกายน 2557 เวลา

13.00 น. ณ สำนักงานเทศบาลตำบลป่าซาง (แจ้งเป็นรายบุคคลทราบ)

-2

กำหนดเสนอราคาโดยวิธีการประมูลด้วยระบบอีเล็กทรอนิกส์ ในวันที่ 21 พฤศจิกายน 2557

เวลา 10.00 น.-10.30 น.

ผู้สนใจติดต่อของซื้อเอกสารประกวดราคาจ้างด้วยวิธีการทางอิเล็กทรอนิกส์ ในราคาชุดละ 1,500.-บาท ได้ที่ กองคลัง เทศบาลตำบลป่าซาง อำเภอแม่จัน จังหวัดเชียงราย ระหว่างวันที่ 22-31 ตุลาคม 2557 ในวันและเวลาราชการ หรือสอบถามทางโทรศัพท์หมายเลข 0-5360-2662 ต่อ 13 หรือสืบค้นข้อมูลทางเว็บไซด์ [www.pasangmaechan.com](http://www.pasangmaechan.com)

ประกาศ ณ วันที่ 22 เดือน ตุลาคม พ.ศ. 2557

(นายพงษ์พันธ์ ขันคำกาศ)

นายกเทศมนตรีตำบลป่าซาง